అనుచిత పోటీతో అమెరికా అమ్మకాల పతనం
మార్కెట్‌ అనిశ్చితిపై సన్‌ఫార్మా విశ్లేషణ
ముంబై,మే 29: భారత్‌ ఫార్మారంగ దిగ్గ జం సన్‌ఫార్మా అమెరికా విక్రయాలు మరింతగా తగ్గే అవకాశం ఉందని ప్రకటించింది. ధరల్లో మరింత వత్తిడిపెరగడం కఠినమైన మార్కెట్‌ వాటావరణం ఇందుకు కారణం వుతుందని, అమె రికాలో జనరిక్‌ మందుల తయారీదారుల మార్కెట్‌ సంక్లిష్ట సవాళ్లను ఎదుర్కొంటుందని కంపెనీ అంచనా వేసింది. అమెరికా జనరిక్స్‌ రంగం మార్కెట్‌ పరిస్థితులకు అనుగుణంగా శరవేగం గా మారుతోంది. అత్యధికంగా పోటీ ఎదురవు తోంది. కస్టమర్ల పునరేకీకరణ కూడా ధరల పరంగా ఎక్కువ ఒత్తిడి ఎదురవుతున్నట్లు అంచనా. సన్‌ మేనేజింగ్‌ డైరెక్టర్‌ దిలీప్‌ సంఘ్వి మాట్లాడుతూ అమెరికా మార్కెట్‌లో ధరల ఒత్తిడే కీలకం అవుతుందని అన్నారు. కంపెనీ మార్కెట్‌అంచనాలకు దిగువన నాలుగో త్రైమా సిక ఫలితాలను ప్రకటించింది. మొత్తం రాబడు ల్లో ఒకే అంకె రాబడులను చూడగలమని అన్నారు. ప్రపంచంలోనే ఐదో అతిపెద్ద మందు ల తయారీసంస్థ అమెరికా అంచనాలను తగ్గిం చుకోక తప్పడంలేదు. డాక్టర్‌ రెడ్డీస్‌, లూపిన్‌ లేబ్స్‌పై ఎఫ్‌డిఎలు చేస్తున్న హెచ్చరికలు కూడా ఇలాంటి కీలక కంపెనీలకు కొంత కీలకం అవుతు న్నాయి.
మొత్తం 16 బిలియన్‌ డాలర్లమేర ఉన్న భారతీయ ఔషధ తయారీ రంగం అమెరికాలాంటి భారీ దేశాల్లో అనిశ్చిత పరిస్థితులు కారణంగా ఎగు మతుల్లో భారీ కోతను ఎదుర్కొంటున్నాయి. అమె రికాలోని ఔషధ పంపిణీదారుల్లో ఉనన పునరేకీ కరణ విధానం వల్ల కొంత సమస్యలు ఉత్పన్నం అయ్యాయి. హెల్త్‌కేర్‌ విధానాలు కూడా కొంత మార్పులు తెచ్చాయి. వీటికితోడు అధ్యక్షుడు డొనాల్డ్‌ట్రంప్‌ హెల్త్‌కేర్‌ పాలసీ కూడా కొంత మార్పులు తెచ్చిపెట్టింది. పెరుగుతున్న సవాళ్లను అధిగమించేందుకు తమ వద్ద లాభదాయకతమైన వ్యూహం ఉందని సంఘ్వీ చెపుతున్నారు. ఆప్తమా లజీ, డెర్మటాలజీలపరంగా మంచి మార్కెట్‌ ఉంటుందని, పోటీ కూడా తక్కువగా ఉందని ఆయన చెపుతున్నారు. పశ్చిమ భారత్‌లోని హలోల్‌ ప్లాంట్‌లో ఎఫ్‌డిఎ లేవనెత్తిన అంశాలను పరిష్కరిస్తున్న కంపెనీ నాణ్యత నియం త్రణ చర్యలపై మరో నివేదిక ఇచ్చింది. మరోసారి ఎఫ్‌డిఎ తనిఖీకోసం వేచి ఉన్నట్లు సంఘ్వీ వెల్లడిం చారు. అఆగే అమెరికా సంస్థ మెర్క్‌ అండ్‌ కో ఇంక్‌ను భాగస్వామ్యం చేసుకున్న సన్‌ ఫార్మా సోరియాసిస్‌ చికిత్సకు ఉపయో గించే టిల్‌డ్రాకిజుమాబ్‌ ఔషధాన్ని తయారుచేస్తుంది. ఈ మందు వచ్చే ఏడా ది మార్కెట్‌కు వచ్చే అవకాశం ఉంది. అమెరికా విక్రయాల్లో 34శాతం పతనం చవిచూసిన సన్‌ఫార్మా లాభం మార్చి త్రైమాసికంలో 14శాతం దిగజారింది. 189.94 మిలియన్‌ డాలర్లుగా ఉంది. గత ఏడాది 1500 కోట్ల రూపాయల కంటే ఈ ఏడాది 1224 కోట్ల రూపా యలకు పరిమితం కావడం కొంత దెబ్బ తీసింది. భారత్‌లోని రెండో అతిపెద్ద మార్కెట్‌ఉన్న దేశంలో అమ్మకాలు పదిశాతం పెరిగాయి. ఇక జిఎస్‌టి పన్ను అమ లయితే ఒకేసారి భారీ స్థాయిలో నష్టం ఎదుర్కొ నాల్సి ఉంటుందని నిపుణుల అంచనా. జూలైనుంచి వచ్చే జిఎస్‌టితో ఒక్కసారిగా దెబ్బతినే అవకాశం లేకపోలేదని సంఘ్వీ సైతం అంగీకరించారు.